wannaphong/clean_thaiwikipedia huggingface dataset:
# พระเจ้าซันโชที่ 1 แห่งเลออน
ซันโชที่ 1 (เลออน:) หรือ ซันโชผู้ตัวอ้วน (เลออน:) ครองราชย์เป็นกษัตริย์ของอาณาจักรเลออนตั้งแต่ปี ค.ศ. 956 เป็นพระโอรสคนเล็กของพระเจ้ารามิโรที่ 2 แห่งเลออน

หลังสืบทอดตำแหน่งต่อจากพระเจ้าออร์ดอญโญที่ 2 พระเชษฐา พระเจ้าซันโชถูกล้มล้างอำนาจด้วยการก่อปฏิวัติของกลุ่มขุนนางและถูกแทนที่โดยพระเจ้าออร์ดอญโญที่ 4 ซึ่งเป็นลูกพี่ลูกน้องของพระองค์ พระเจ้าซันโชร้องขอความช่วยเหลือจากกาหลิบอับดุรเราะห์มานที่ 3 ชาวอุมัยยัดที่ช่วยเอาบัลลังก์กลับมาให้พระองค์ในปี ค.ศ. 960

 พระราชประวัติ 
ซันโชเป็นพระโอรสของพระเจ้ารามิโรที่ 2 แห่งเลออนกับพระมเหสีคนที่สอง พระราชินีอูร์รากา ซันเชซ ทรงเป็นพระนัดดาของพระเจ้าซันโช การ์เซสที่ 1 กับโตดาแห่งปัมโปลนาVallvé Bermejo , Joaquín (2003). Abderramán III: caliph of Spain and the West . Ariel ISBN  84-344-6682-1, p. 223 ผู้สืบทอดตำแหน่งต่อจากพระเจ้ารามิโรคือพระเจ้าออร์ดอญโญที่ 3 พระโอรส ในปี ค.ศ. 951 โดยมีการคัดค้านจากอินฟันเตซันโชที่โต้แย้งว่าราชบัลลังก์เลออนเป็นของพระองค์ ซันโชได้รับการสนับสนุนจากกลุ่มขุนนาง, พระอัยกา โตดา และเฟร์นัน กอนซาเลซ เคานต์แห่งกัสติยา พระเชษฐภาดาของพระเจ้าออร์ดอญโญ พระเจ้าออร์ดอญโญปราบคนกลุ่มนี้ได้ที่ข้างกำแพงเมืองเลออน

พระเจ้าออร์ดอญโญสิ้นพระชนม์ในปี ค.ศ. 956 พระเจ้าซันโชจึงยึดบัลลังก์เลออนมา แต่สองปีต่อมากลับถูกคัดค้านเพราะทรงอ้วนเกินไป พระองค์ถูกปลดลงจากบัลลังก์โดยกลุ่มขุนนางเลออนและกัสติยา ซึ่งนำโดยเคานต์เฟร์นัน กอนซาเลซ ที่ประกาศให้พระเจ้าออร์ดอญโญที่ 4 เป็นกษัตริย์Vallvé Bermejo , Joaquín (2003). Abderramán III: caliph of Spain and the West . Ariel ISBN  84-344-6682-1, p. 224.

ต่อมาซันโชหันไปหาพระอัยกี พระราชินีโตดาแห่งปัมโปลนา เพื่อขอให้ช่วยกอบกู้ราชอาณาจักรของพระองค์กลับคืนมา และหันไปหาอับดุรเราะห์มานที่ 3 กาหลิบแห่งกอร์โดบา ทรงขอให้ฮัสดะอี อิบน์ ชัปรุต แพทย์ที่ราชสำนักของกาหลิบช่วยรักษาพระองค์ และขอให้กาหลิบช่วยกอบกู้บัลลังก์เลออน แลกกับพื้นที่ส่วนน้อยบนที่ราบลุ่มแม่น้ำดูเอโร

พระราชินีโตดา พระเจ้าซันโชที่ 1 และพระมเหสีของพระองค์ เตเรซา อันซูเรซ เดินทางไปกอร์โดบาในปี ค.ศ. 958 ฮัสดะอี อิบน์ ชัปรุตรักษาอาการอ้วนของพระองค์ด้วยการให้พระองค์ดื่มเท่าที่จำเป็นเป็นเวลาสี่สิบวัน ต่อมาด้วยการลงนามในข้อตกลง กองทัพมุสลิมและปัมโปลนายึดซาโมราได้ในฤดูใบไม้ผลิปี ค.ศ. 959 และยึดเลออนได้ในปี ค.ศ. 960 ทำให้พระเจ้าซันโชที่ 1 ได้กลับไปเป็นกษัตริย์Vallvé Bermejo , Joaquín (2003). Abderramán III: caliph of Spain and the West . Ariel ISBN  84-344-6682-1, p. 225 พระเจ้าออร์ดอญโญที่ 4 หนีไปอัสตูเรียส

เพียงไม่นานพระเจ้าซันโชที่ 1 ก็ลืมข้อตกลงที่ทำไว้กับชาวมุสลิมที่ต่อมาหันสนับสนุนออร์ดอญโญที่ 4 ในปลายรัชสมัยของพระองค์ กลุ่มกบฏขุนนางได้ยึดและปลดปล่อยกัสติยาเป็นอิสระ และเคานต์แห่งกาลิเซียมีอำนาจแข็งแกร่งขึ้น

ในปี ค.ศ. 966 รัชสมัยของพระองค์สิ้นสุดลงเมื่อทรงสิ้นพระชนม์จากการถูกวางยาพิษ ผู้สืบทอดตำแหน่งต่อจากพระองค์คือพระเจ้ารามิโรที่ 3 แห่งเลออน พระโอรส
# จักรวรรดิโซเวียต
นิยามคำว่า จักรวรรดิโซเวียต มีได้สองความหมาย ประการแรกคือทัศนะของชาติตะวันตกที่มองสหภาพโซเวียตในวิชา โซเวียตศึกษา  อันมองว่าสหภาพโซเวียตเป็นจักรวรรดิอาณานิคมรูปแบบหนึ่ง ทัศนะคตินี้เชื่อกันว่ามีที่มาจากหนังสือ "การก่อตั้งของสหภาพโซเวียต" (The Formation of the Soviet Union) ของ"ริชาร์ด ไปเปอร์" (Richard Pipes) อีกความหมายหนึ่งคือนิยามนี้หมายถึงโยบายการต่างประเทศของสภาพโซเวียตทีมีความคลับคล้ายกับแนวคิดจักรวรรดินิยมระหว่างยุคสงครามเย็น
# ชาโน แพมเบอร์เกอร์
ชาโน แพมเบอร์เกอร์ (18 พฤษภาคม พ.ศ. 2538 –) เป็นนักแสดงสายเลือดไทย–ออสเตรีย–เยอรมันรักชาติเป็นที่ตั้ง! 'ชาโน'ลง 3 ชายแดนใต้ - ไทยโพสต์ และได้ทำหน้าที่เป็นอาสาสมัครทหารพรานในภารกิจความไม่สงบในชายแดนภาคใต้ของประเทศไทยเทสต์ร่างกาย ชาโน แพมเบอร์เกอร์ พร้อมเข้าเป็นทหารชุดดำชายแดนใต้ - ทีวีพูลประโยคนั้นยังจำ… ดาราหนุ่มกับวลีลุ้นเกณฑ์ทหารรับใช้ชาติ

 ประวัติ 
ชาโน แพมเบอร์เกอร์ เป็นบุตรคนโต และมีน้องสาว 1 คน โดยมีบิดาเป็นชาวออสเตรีย–เยอรมันหน้าที่นี้เพื่อพ่อ...เรื่องเล่าของ ชาโน แพมเบอร์เกอร์ จาก ดารา สู่ ทหารของพระราชา และมีปู่เป็นทหารในสงครามโลกครั้งที่สองฮือฮา! โลกโซเชียลมีเดียอัปเดตดาราทีวี 3 “ชาโน แพมเบอร์เกอร์” ในฐานะทหารพรานบนแผ่นดินไฟใต้ ซึ่งครอบครัวของชาโนทำธุรกิจนำเข้า–ส่งออกอาหารสัตว์

ในภายหลัง ชาโนได้มีผลงานการแสดงละครโทรทัศน์ทางช่อง 7 และ ช่อง 3 มาก่อน อาทิ หลงเงาจันทร์ ปู่โสมเฝ้าทรัพย์ ก๊วนคานทองกับแก๊งพ่อปลาไหล, นางร้ายซัมเมอร์ และวัยแสบสาแหรกขาด

ปัจจุบัน เขากำลังศึกษาในคณะนิติศาสตร์ มหาวิทยาลัยรามคำแหง

 การเป็นทหาร 
ชาโน แพมเบอร์เกอร์ เคยเป็นอาสาสมัครทหารพราน ที่หน่วยเฉพาะกิจกรมทหารพรานที่ 33 อำเภอธารโต จังหวัดยะลา เมื่อ พ.ศ. 2557 ส่วนในปี พ.ศ. 2559 เขาได้สมัครเป็นทหารของกองทัพบกไทย ที่กองพลทหารราบที่ 11 ก่อนที่จะกลับมาสมัครเป็นอาสาสมัครทหารพรานอีกครั้งในปี พ.ศ. 2561 ที่กรมทหารพรานที่ 46 อำเภอเมืองนราธิวาส จังหวัดนราธิวาสสุดภูมิใจ! 'ชาโน' นักแสดงลูกครึ่ง ไปนราฯ สมัครอาสาทหารพราน - ไทยรัฐ

 เกียรติประวัติ 
พ.ศ. 2559 ชาโน แพมเบอร์เกอร์ ได้รับเกียรติเป็นผู้ตีกลองชนะประโคมย่ำยามถวายแด่พระบรมศพพระบาทสมเด็จพระปรมินทรมหาภูมิพลอดุลยเดชสุดภูมิใจ! "ชาโน แพมเบอร์เกอร์" ได้รับเกียรติตีกลองชนะประโคมย่ำยาม

 ชีวิตส่วนตัว 
ด้านชีวิตส่วนตัว ชาโนตั้งปนิธานว่าจะนำรายได้จากการเป็นนักแสดงไปช่วยเหลือแบ่งปันที่จังหวัดปัตตานี

 ผลงานการแสดง 
 ภาพยนตร์ 
 พ.ศ. 2549 – 13 เกมสยอง รับบทเป็น ภูชิต ช่วงอายุ 11 ปี

 ละครโทรทัศน์ 
 พ.ศ. 2549 - หลงเงาจันทร์ รับบทเป็น ธนาคิม (เอ) (วัยเด็ก) ช่อง 7
 พ.ศ. 2550 - ปู่โสมเฝ้าทรัพย์ รับบทเป็น ขุนพิชิตพล (วัยเด็ก) ช่อง 7
 พ.ศ. 2557 – นางร้ายซัมเมอร์ รับบทเป็น บอย ช่อง 3
 พ.ศ. 2557 – ก๊วนคานทองกับแก๊งพ่อปลาไหล รับบทเป็น ชาโน ช่อง 3
 พ.ศ. 2559 – วัยแสบสาแหรกขาด รับบทเป็น ถวายชัย (หวาย) ช่อง 3 HD
 พ.ศ. 2562 – วัยแสบสาแหรกขาด โครงการ 2 รับบทเป็น ถวายชัย (หวาย) (รับเชิญ) ช่อง 3 HD
# สโตนฮาร์ท
สโตนฮาร์ท คือ เกมสร้างเมือง พัฒนาโดย Radiant Entertainment. เกมนี้ถูกปล่อยมาให้สำหรับ  Microsoft Windows และ macOS ในวันที่ 25 กรกฎาคม พ.ศ. 2560https://www.pcgamer.com/stonehearths-development-will-end-this-month-without-meeting-all-its-kickstarter-goals/

 เกมเพลย์ 
สโตนฮาร์ทเป็นเกมเกี่บวกับการผจญภัยและเอาชีวิตรอดในโลกแฟนตาซี สิ่งที่ผู้เล่นต้องทำก็คือช่วยเหลือกลุ่มคนเล็กๆ ตั้งแหล่งที่อยู่อาศัย ผู้เล่นจำเป็นต้องหาแหล่งอาหาร สร้างที่อยู่อาศัย ปกป้องคนในหมู่บ้าน และหาทางที่จะขยายหมู่บ้านStonehearth ได้เข้ามาใน Steam Early Access https://www.stonehearth.net/steam-launch/
# ฟุตบอลทีมชาติทาจิกิสถาน
ฟุตบอลทีมชาติทาจิกิสถาน (, Timi milliji futʙoli Toçikiston) เป็นทีมฟุตบอลประจำชาติของทาจิกิสถาน อยู่ภายใต้การดูแลของสหพันธ์ฟุตบอลทาจิกิสถาน สนามเหย้าของทีมชาติคือสนามกีฬาปาเมียร์ในดูชานเบ

ทาจิกิสถานไม่เคยเข้าร่วมแข่งขันฟุตบอลโลกเลย ในการแข่งขันรอบคัดเลือกของเอเชียนคัพ 2019 ทาจิกิสถานถูกจับสลากอยู่กลุ่มเดียวกันกับฟิลิปปินส์, เยเมน และเนปาล แต่หลังจากความพ่ายแพ้ต่อฟิลิปปินส์เมื่อวันที่ 27 มีนาคม ค.ศ. 2018 ทำให้ทาจิกิสถานไม่สามารถผ่านเข้าไปในเล่นรอบสุดท้ายได้ อย่างไรก็ตาม พวกเขาสามารถผ่านเข้าไปเล่นในเอเชียนคัพ 2023 นับเป็นครั้งแรกที่พวกเขาได้เข้าร่วมการแข่งขันรายการใหญ่

 ผลงาน 
 เอเชียนคัพ 
 1992 ถึง 2019 - ไม่ผ่านเข้ารอบสุดท้าย
 2023 - รอบก่อนรองชนะเลิศ

 เกียรติประวัติ 
กระชับมิตร
 ฟุตบอลชิงถ้วยพระราชทานคิงส์คัพ: 2022
 เมอร์เดกา ทัวร์นาเมนท์: 2023
 อ้างอิง
# ฟุตบอลทีมชาติเนปาล
ฟุตบอลทีมชาติเนปาล  เป็นทีมฟุตบอลชายประจำชาติเนปาล อยู่ภายใต้การดูแลของสมาคมฟุตบอลเนปาล สนามเหย้าของทีมชาติคือสนามกีฬาทศราช รังคศาลาในกาฐมาณฑุ

เนปาลไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ โดยในรอบคัดเลือกของเอเชียนคัพ 2019 นั้น เนปาลอยู่กลุ่มเดียวกับฟิลิปปินส์, เยเมน และทาจิกิสถาน เนปาลเก็บได้เพียง 2 คะแนนจากการแข่งขัน 6 นัด จากการเสมอกับเยเมนและฟิลิปปินส์ในบ้าน ด้วยผล 0–0 ทั้งสองนัด

ในฟุตบอลชิงแชมป์เอเชียใต้ เนปาลเข้าร่วมแข่งขันเป็นประจำ โดยผ่านเข้าไปถึงรอบรองชนะเลิศได้ 3 จาก 4 ครั้งหลังสุด ส่วนในเอเอฟซีแชลเลนจ์คัพ เนปาลทำผลงานได้ดีที่สุดคือผ่านไปถึงรอบตัดเชือกได้ในปี ค.ศ. 2006
# ฝุ่นควันในเอเชียตะวันออกเฉียงใต้
หมอกควันในเอเชียตะวันออกเฉียงใต้เป็นปัญหามลพิษทางอากาศขนาดใหญ่ซึ่งเกิดเป็นประจำ ก่อให้เกิดผลเสียต่อสุขภาพและเศรษฐกิจของประเทศบรูไนดารุสซาลาม อินโดนีเซีย มาเลเซีย สิงคโปร์ ฟิลิปปินส์และไทย ซึ่งสองประเทศหลังมีขอบเขตปัญหาน้อยกว่าสี่ประเทศข้างต้น ปัญหาดังกล่าวปะทุขึ้นทุกฤดูแล้งโดยมีความรุนแรงมากน้อยต่างกัน มีบันทึกหมอกควันข้ามแดนในเอเชียตะวันออกเฉียงใต้มาตั้งแต่ปี 2515

หมอกควันดังกล่าวส่วนใหญ่เกิดจากไฟเกษตรกรรมมิชอบด้วยกฎหมายเนื่องจากการทำไร่เลื่อนลอย (slash-and-burn) ในขนาดอุตสาหกรรมในประเทศอินโดนีเซีย โดยเฉพาะอย่างยิ่งจากจังหวัดสุมาตราใต้และรีเยาบนเกาะสุมาตรา และเกาะบอร์เนียวส่วนของอินโดนีเซีย ที่ดินซึ่งถูกเผานั้นสามารถขายได้ในราคาสูงกว่าอย่างผิดกฎหมาย และมีการนำไปใช้สำหรับกิจกรรมอย่างการปลูกน้ำมันปาล์มและไม้ทำเยื่อกระดาษ (pulpwood) การเผามีราคาถูกกว่าและเร็วกว่าการตัดและการเก็บกวาดโดยใช้รถขุดหรือเครื่องจักรอื่น
# โด๋ ซวี หมั่ญ
โด๋ ซวี หมั่ญ (, เกิด 29 กันยายน 2539) นักฟุตบอลอาชีพชาวเวียดนาม ปัจจุบันเล่นในตำแหน่งกองหลังให้กับสโมสรฟุตบอลฮานอยและฟุตบอลทีมชาติเวียดนาม

ซวี หมั่ญเลื่อนขึ้นสู่ทีมชุดใหญ่ของสโมสรฮานอยในฤดูกาล 2558 และกลายเป็นส่วนสำคัญของทีมเขาคว้ารางวัลผู้เล่นดาวรุ่งยอดเยี่ยมของวีลีก เมื่อจบฤดูกาล 2558 ซวี หมั่ญถูกเรียกตัวติดทีมชาติระดับเยาวชน และถูกเรียกตัวติดทีมชาติชุดใหญ่ใน พ.ศ. 2558 ซวี หมั่ญเป็นหนึ่งในผู้เล่นที่มีอนาคตไกลมากที่สุดของเวียดนาม

 เกียรติประวัติ 
 สโมสร 
ฮานอย
วี.ลีก ดิวิชัน 1: 2016, 2018, 2019, 2022
เวียดนามคัพ: 2019, 2020, 2022
เวียดนาม ซูเปอร์คัพ: 2019, 2020, 2021

 ทีมชาติ 

 เวียดนาม อายุไม่เกิน 23 ปี 

 เอเชียนคัพ รุ่นอายุไม่เกิน 23 ปี รองชนะเลิศ: 2018

 เวียดนาม 
 ฟุตบอลชิงแชมป์แห่งชาติอาเซียน: 2018, 2024
# ทางหลวงชนบท อย.3006
ทางหลวงชนบท อย.3006 สายแยกทางหลวงหมายเลข 340 (กม.ที่ 55+900) - บ้านไม้ตรา หรือ ถนนลาดบัวหลวง-ไม้ตรา เป็นทางหลวงชนบทในจังหวัดพระนครศรีอยุธยา มีขนาด 2-8 ช่องจราจร ครอบคลุมพื้นที่อำเภอลาดบัวหลวงและอำเภอบางไทร เริ่มต้นจากทางหลวงแผ่นดินหมายเลข 340 เลียบไปตามคลองพระยาบันลือฝั่งเหนือ ผ่านตำบลหลักชัย, ตำบลลาดบัวหลวง, ตำบลพระยาบันลือ อำเภอลาดบัวหลวง และตำบลไม้ตรา อำเภอบางไทร สิ้นสุดสายทางบริเวณทางหลวงแผ่นดินหมายเลข 3111 ระยะทางประมาณ 21.479 กม. โดยทางหลวงชนบทสายนี้ มีถนนบางส่วนในอดีตเคยเป็นทางหลวงเดิม นั่นคือ ทางหลวงแผ่นดินหมายเลข 3425 ก่อนที่กรมทางหลวงจะโอนให้กรมทางหลวงชนบทเป็นผู้ดูแลในปัจจุบัน
ทางหลวงชนบท อย.3006
อย.3006
# สวนพระ
สวนพระ (Buddha Park) หรือ เชียงควน (ลาว: ຊຽງຄວນ, Xieng Khuan; เซียงควน) เป็นอุทยานรูปปั้นที่ตั้งอยู่ทางทิศตะวันออกเฉียงใต้ของเวียงจันทน์ไป 25 กิโลเมตร บนคุ้งแม่น้ำโขง ถึงแม้ว่าจะไม่ใช่วัด แต่อุทยานนี้บางครั้งก็ถูกเรียกว่า วัดเชียงควน (ลาว: ວັດຊຽງຄວນ; วัดเซียงควน) เซียงควน แปลว่า เมืองแห่งดวงวิญญาณ ภายในประกอบไปด้วยรูปปั้นรูปเคารพ และพระพุทธรูปราว 200 องค์ อุทยานแห่งนี้สร้างโดยปู่บุญเหลือ สุรีรัตน์ นักวิปัสสนาชาวไทย ซึ่งต่อมาท่านได้สร้างอุทยานลักษณะคล้ายกันที่บ้านเกิดของท่านในจังหวัดหนองคาย คือ ศาลาแก้วกู่ สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
# เมียน้อย (ละครโทรทัศน์)
เมียน้อย เป็นละครโทรทัศน์ไทยแนวดราม่า-โรแมนติก จากบทประพันธ์ของ ทมยันตี ถูกนำมาสร้างเป็นละครโทรทัศน์ ถึง 2 ครั้ง

 การสร้างเป็นละครโทรทัศน์  
ครั้งแรกเมื่อปี 2537 ทางช่อง 3 ผลิตละครโดย ทีวีซีน โดยผู้จัด ณัฏฐนันท์ ฉวีวงษ์ บทโทรทัศน์ เสถียร คล้ายสุวรรณ กำกับการแสดงโดย สุประวัติ ปัทมสูต นำแสดงโดย ภาณุเดช วัฒนสุชาติ , ณัฐสิมา คุปตะวาทิน , รุจน์ รณภพ , เด่น ดอกประดู่ ออกอากาศทุกคืน วันจันทร์ - วันพฤหัสบดี เวลา 21 .30 - 23.00 น. เริ่มออกอากาศตอนแรกประมาณ กลางเดือนธันวาคม พ.ศ. 2537 - ปลายเดือนมกราคม พ.ศ. 2538 ต่อจากละคร ฟ้าเพียงดิน    

ครั้งที่สองในปี 2562 ทางช่องจีเอ็มเอ็ม 25 ผลิตละครโดย บริษัท เช้นจ์ 2561 จำกัด โดยผู้จัด สายทิพย์ มนตรีกุล ณ อยุธยา , วรฤทธิ์ ไวยเจียรนัย บทโทรทัศน์ มาวิน อักษรา กำกับการแสดงโดย คฑาเทพ ไทยวานิช นำแสดงโดย วรนิษฐ์ ถาวรวงศ์ , กฤษฎา พรเวโรจน์ , นิรุตติ์ ศิริจรรยา , สมชาย เข็มกลัด ออกอากาศทุกคืน วันจันทร์ - วันอังคาร เวลา 20 .10 - 21.25 น. เริ่มออกอากาศตอนแรกวันจันทร์ที่ 14 มกราคม พ.ศ. 2562 - 26 มีนาคม พ.ศ. 2562 ต่อจากละคร เงา

 นักแสดง 
 ละครโทรทัศน์  พ.ศ. 2537  พ.ศ. 2562สถานีออกอากาศ  ช่อง 3  จีเอ็มเอ็ม 25   ผู้สร้าง  ทีวีซีน  บริษัท เช้นจ์ 2561 จำกัด บทโทรทัศน์  เสถียร คล้ายสุวรรณ  มาวิน อักษรา ผู้กำกับการแสดง  สุประวัติ ปัทมสูต  คฑาเทพ ไทยวานิช บทบาท  นักแสดงหลัก ชลาธร พิชิตกุลศรี / ชลาธร รามเดชาบดี (ชลา)  ณัฐสิมา คุปตะวาทิน  วรนิษฐ์ ถาวรวงศ์ ตุลา รามเดชาบดี (ตุล)  ภาณุเดช วัฒนสุชาติ  กฤษฎา พรเวโรจน์ พลเอกกฤษณะ วิเศษกุลปฐม (ท่านกฤษณะ)  รุจน์ รณภพ  นิรุตติ์ ศิริจรรยา เสี่ยชูชัย ชนานพ  เด่น ดอกประดู่  สมชาย เข็มกลัด บทบาท  นักแสดงสมทบ อ้อยหวาน (อ้อย)  วัลวิภา โยคะกุล  ณัฐภัสสร สิมะเสถียร ทานพ พิชิตกุลศรี (นพ)   คณิต เขียวเซ็น  ต้นหน ตันติเวชกุล ระเบียบ (เบียบ)  สีดา พัวพิมล   ดารณีนุช ปสุตนาวิน คุณหญิงมณีฉัตร วิเศษกุลปฐม (ฉัตร)  ทาริกา ธิดาทิตย์  เดือนเต็ม สาลิตุล ชดช้อย (ป้าช้อย)  เมตตา รุ่งรัตน์  ราตรี วิทวัส วิโรจน์ (ลุงอ๊อด)  สมควร กระจ่างศาสตร์  กษาปณ์ จำปาดิบ คุณนายหยก ชนานพ (เจ๊หยก)  เนาวรัตน์ ยุกตะนันท์  ชนกวนันท์ รักชีพ นิภา  มณฑาทิพย์ แก้วประเสริฐ  ปรียาดา สิทธาไชย คณินทร์  อรสา พรหมประทาน  อาภาศิริ นิติพน สิริพร - วรินดา ดำรงผล ปานวาด (วาด) ปาริฉัตร ไพรหิรัญ  อริสรา ทองบริสุทธิ์ ดุจดาว (ดาว)  ชนากานต์ ชัยศรี  ณภัทร บรรจงจิตไพศาล พ่อชลาธรและทานพ  สุประวัติ ปัทมสูต  กษมา นิสสัยพันธ์ แม่ชลาธรและทานพ  กิ่งดาว ดารณี  อรอนงค์ ปัญญาวงศ์ บอม  สมบัติ ขจรไชยกุล  ธนเวทย์ สิริวัฒน์ธนกุล ดนัย  สุเชาว์ พงษ์วิไล  เทวินทร์ สุรเชิดเกียรติ บัน  ตรี สุขเกษม - บทบาท  นักแสดงรับเชิญ นพพล  โกวิท วัฒนกุล อภินันท์ ประเสริฐวัฒนกุล ธนา  เฉลิมศักดิ์ เทียนมณี  พงษ์นิรันดร์ กันตจินดา สวย - ศุกรินทร์ พวงเข็มขาว อ่อน - เกวลิน อุดมอักษร  ภา - เบญจวรรณ เทิดทูลกุล ดุลย์ - ต่อตระกูล จันทิมา คนรับใช้บ้านท่านกฤษณะ   สกุนตลา ปีกจตุรัส ตำรวจกองปราบปราม   ชาญภาคย์ เขียวสอาด ตำรวจกองปราบปราม   ธนาฉัตร์ ท้วมทำนอง
# เพลงรักเพลงปืน
เพลงรักเพลงปืน เคยออกอากาศมาแล้ว 3 ครั้ง จากบทประพันธ์ นันทนา วีระชน เพลงละครแนว แอคชั่น ดราม่า คอมเมดี้ เสียงเพลงอีสาน บทบาทนักแสดงแต่ละปีเริ่มมีการเปลี่ยนแปลงและเพิ่มตัวละครใหม่ๆแตกต่างกันไปเพื่อเป็นองค์ประกอบให้ตัวละครใหม่นั้นมาสร้างสีสรรค์เพื่อแฟนละครได้รับชมมีรอยยิ้มและความสนุกครบรสนิยายเพลงรักเพลงปืน ของ นันทนา วีระชน

การสร้างรูปแบบเป็นภาพยนตร์ไทยและละครโทรทัศน์

ครั้งที่ 1 (พ.ศ. 2530) เคยสร้างเป็นภาพยนตร์ไทย จากบทประพันธ์ นันทนา วีระชน บทโทรทัศน์  ผลิตโดย กำกับการแสดงโดย นำแสดงโดย สรพงษ์ ชาตรี ยอดรัก สลักใจ พุ่มพวง ดวงจันทร์ ลักษณ์ อภิชาติ ฉัตร มงคลชัย ครรชิต ขวัญประชา และนักแสดงอีกมากมายหนังไทย เพลงรักเพลงปืน พ.ศ. 2530

ครั้งที่ 2 (พ.ศ. 2546) เคยสร้างเป็นละครโทรทัศน์ออกอากาศทาง ช่อง 3 จากบทประพันธ์ นันทนา วีระชน บทโทรทัศน์ เดี่ยว-ตะวัน ผลิตโดย บริษัท สเต็ป ออนเวิร์ด จำกัด กำกับการแสดงโดย ณรงค์ จารุจินดา นำแสดงโดย ศุภกรณ์ กิจสุวรรณ กุลณัฐ กุลปรียาวัฒน์ สันติสุข พรหมศิริ คงกะพัน แสงสุริยะ จุฬาลักษณ์ กฤติยารัตน์ ชนิกา สุจริตกุล ยิ่งยง ยอดบัวงาม กรุง ศรีวิไล วีระชัย หัตถโกวิท กลศ อัทธเสรี สมเกียรติ คุณานิธิพงศ์ และนักแสดงอีกมากมายข้อมูลละคร เพลงรักเพลงปืน พ.ศ. 2546

ครั้งที่ 3 (พ.ศ. 2562) สร้างเป็นละครโทรทัศน์ออกอากาศทาง ช่อง 7 เอชดี จากบทประพันธ์ นันทนา วีระชน บทโทรทัศน์ ปลายปากกา ผลิตโดย บริษัท ดาราวิดีโอ จำกัด  กำกับการแสดงโดย แดง บูรพา นำแสดงโดย กฤตฤทธิ์ บุตรพรม ทัศนียา การสมนุช อาภา ภาวิไล ธนากร ศรีบรรจง และ ธัญยกันต์ ธนกิตติ์ธนานนท์ และนักแสดงอีกมากมายเพลงรักเพลงปืน พ.ศ. 2562Teaserละคร เพลงรักเพลงปืน ละคร ปี พ.ศ. 2562ทุกวันพุธ พฤหัสบดี เวลา 20.20  น. ต่อจากละคร บ่วงสไบ เริ่มวันพุธ ที่ 20 มีนาคม พ.ศ. 2562 ถึง วันพุธที่ 8 พฤษภาคม พ.ศ. 2562

 นักแสดง 
 ละครโทรทัศน์ พ.ศ. 2562 ตัวละคร  นักแสดงหลักหิน ท่าลาด / เสือหิน กฤตฤทธิ์ บุตรพรมเปรียว  ทัศนียา การสมนุชหาญ ท่าหลวง / หาญ บ้านโคก / เสือหาญ ธนากร ศรีบรรจงนลินี อำไพ (น้ำหวาน)  อาภา ภาวิไลปลัดดนัย มิ่งโสธร ภูษณะ บัวงามสีดา  ธัญยกันต์ ธนกิตติ์ธนานนท์ ตัวละคร  นักแสดงสมทบเสี่ยภุชงค์ / เสือชงค์  ปริยะ วิมลโนชร้อยตำรวจโท รำพึง เฟืองสิน (หมวดรำพึง)  วิภพ บางยี่ขันน้ำแข็ง  เขมิกา สุขประสงค์ดีบัวบาน  ภัทรนิษฐ์ แก้วมณีหลวงตาบุญ  รอง เค้ามูลคดีทนายผดุง  สุเมธ องอาจแม่แก้ว  จอมขวัญ กัลยาสัปเหร่อฉุย / ลุงฉุย ชูษี เชิญยิ้มดิน  กระรอก เชิญยิ้มดำ  ต๋อง ชวนชื่นมัคทายกผวน  ธรรมศักดิ์ สุริยนนางเหล่ กัจนฐานียา ศรีโรจน์วัฒนะโฟน ด.ช.กัญจน์ธนโชติ ปุนบุตรดาลูกน้องเสี่ยภุชงค์  พนา เบ็นซู     วาทิน เพ็งหนุน เดชาพัชร ธนาธาดาวงศ์เกี้ยว ชานนท์ ชูศิลป์ ปอก คณิต แผ้วไพรีกุด  ชัชชล เฟื่องคอนฉ่ำ  กิตติพงษ์ เดิมธรณินทร์จ่าเก่งกล้า  กรวิชญ์ เดชาติวงศ์ ณ อยุธยา ตัวละคร  นักแสดงรับเชิญ พ่อก้าน (พ่อของเปรียว) โย่ง เชิญยิ้มนักร้องในงานเลี้ยงวันคล้ายวันเกิดเสี่ยภุชงค์  สดใส รุ่งโพธิ์ทองศิลปินพื้นบ้าน ลำตัดที่ร้องเพลงกลางทุ่งนา  ศรีนวล ขำอาจหลวงพ่อ  ชเลศวร หาญชนะเด็กชาย  ด.ช.สุวิศิษฎ์ พรหมจรรย์ชาวบ้านโคกสำเริง  ณัฐชยาพร จันทร์อยู่สุข ชาลี อิ่มมาก ธงชัย มาเม่นชาวบ้านปากน้ำโพ  นุกูล ภาชนะกาญจน์มือปืน  นิพน จิตเกิด (กบ สักปลาคร๊าฟ) พรานป่าพัฐจักร โกมารลุงช่างปั้น  ชินธันย์ เธียรกิตติพงษ์ลุงบนเรือ  อาท ลำนารายณ์ แขกในงานเลี้ยงวันคล้ายวันเกิดเสี่ยภุชงค์  วิตา ดีปลั่งพลอยลูกน้องปลัดดนัย  ธนกฤต กันหา ชาวบ้าน  สหภูมิ โตตรึงทรัพย์ซางมิน  ชัชฤทธิ์ วณิชย์พูลผล
# จักรเย็บผ้า
จักรเย็บผ้า เป็นเครื่องที่ใช้ในการเย็บผ้าและวัสดุอื่น ๆ ด้วยด้าย จักรเย็บผ้าถูกประดิษฐ์ขึ้นในช่วงการปฏิวัติอุตสาหกรรมครั้งแรกเพื่อลดปริมาณงานตัดเย็บด้วยมือที่ดำเนินการในบริษัทเย็บผ้า นับตั้งแต่การประดิษฐ์จักรเย็บผ้าชิ้นแรก โดยทั่วไปถือว่าเป็นงานของ Englishman Thomas Saint ในปี 1790. จักรเย็บผ้าได้ปรับปรุงประสิทธิภาพและประสิทธิผลของอุตสาหกรรมเสื้อผ้า

จักรเย็บผ้าในบ้านได้รับการออกแบบสำหรับคนคนหนึ่งที่จะเย็บสิ่งของแต่ละรายการแบบตะเข็บเดียว ในจักรเย็บผ้าที่ทันสมัย ผ้าจะร่อนเข้าและออกจากเครื่องได้ง่ายโดยไม่ต้องใช้เข็มและปลอกและเครื่องมืออื่น ๆ ที่ใช้ในการเย็บด้วยมือโดย ทำให้กระบวนการเย็บเป็นแบบอัตโนมัติ และประหยัดเวลา

จักรเย็บผ้าแบบอุตสาหกรรมโดยตรงกันข้ามกับเครื่องจักรในบ้านนั้นมีขนาดใหญ่กว่า เร็วกว่า และหลากหลายมากกว่า ทั้งขนาด ต้นทุน ลักษณะ และภาระงาน

thumb|left|ลักษณะการเย็บของจักรเย็บผ้าเครื่องแรก ที่ทำมาสำหรับการเย็บหนังสัตว์
 อ้างอิง
# พระเจ้าออร์ดอญโญที่ 3 แห่งเลออน
ออร์ดอญโญที่ 3  เสด็จพระราชสมภพ ค.ศ. 925Martínez Díez , Gonzalo (2005). The County of Castilla (711-1038): the history in front of the legend . 2 volumes Valladolid, pp. 402 สิ้นพระชนม์ ค.ศ. 956 ที่ซาโมรา ครองราชย์เป็นกษัตริย์แห่งเลออนตั้งแต่ปี ค.ศ. 951 จนสิ้นพระชนม์

 พระราชประวัติ 
ออร์ดอญโญเป็นพระโอรสและทายาทของพระเจ้ารามีโรที่ 2 แห่งเลออน ทรงเผชิญหน้ากับราชอาณาจักรนาวาร์และเคานต์กัสติยา เฟร์นัน กอนซาเลซ เคานต์คนแรกของกัสติยาที่ได้รับเอกราช ซึ่งสนับสนุนพระเจ้าซันโชที่ 1 แห่งเลออน พระอนุชาของพระองค์ที่แย่งชิงบัลลังก์กันVallvé Bermejo , Joaquín (2003). Abderramán III: caliph of Spain and the West, p. 223 พระเจ้าออร์ดอญโญที่ 3 ยังเผชิญกับการก่อกบฏภายในในช่วงรัชสมัยของพระองค์หลายต่อหลายครั้ง หนึ่งในนั้นคือการก่อจราจลในกาลิเซีย และการโจมตีจากอัลอันดาลุส ซึ่งในปี ค.ศ. 955 พระองค์ได้ตอบโต้ด้วยการส่งกองทหารขนาดใหญ่ไปรับมือการปล้นทำลายลิสบอนVallvé Bermejo , Joaquín (2003). Abderramán III: caliph of Spain and the West, pp. 223-224. กษัตริย์ยับยั้งการรุกรานของกาหลิบกอร์โดบา ทรงเสนอสนธิสัญญาพักรบให้แก่กาหลิบอับเดร์รามันที่ 3 ซึ่งยอมรับข้อเสนอ ทั้งสองฝ่ายทำข้อตกลงร่วมกันว่าจะไม่โจมตีและถอดถอนอีกฝ่ายออกจากตำแหน่งVallvé Bermejo , Joaquín (2003). Abderramán III: caliph of Spain and the West, p. 224.

พระเจ้าออร์ดอญโญที่ 3 ทำการปรับโครงสร้างองค์การภายในอาณาเขตของพระองค์ใหม่อย่างละเอียดรอบคอบและดำเนินการเสริมสร้างความแข็งแกร่งให้แก่หน่วยงานที่พระบิดาของพระองค์ก่อตั้งขึ้นมา ทรงจากไปในเดือนตุลาคม ค.ศ. 956 ผู้สืบทอดตำแหน่งต่อจากพระองค์คือพระอนุชาและศัตรูของพระองค์ ซันโชผู้ตัวอ้วน ซึ่งเป็นพระโอรสของพระเจ้ารามีโรเช่นกัน แต่เกิดจากคนละมารดา

 การอภิเษกสมรสและทายาท 
พระเจ้าออร์ดอญโญอภิเษกสมรสกับอูร์รากา เฟร์นันเดซ บุตรสาวของเฟร์นัน กอนซาเลซ เคานต์แห่งกัสติยา ทั้งคู่มีพระโอรสธิดาด้วยกัน คือ

 พระเจ้าเบร์มุนโดที่ 2 แห่งเลออน
 กอนซาโล
# เพรีนลูกรัก
The Story of Perrine https://www.youtube.com/watch?v=5vpO5NEsvpI&feature=share หรือในชื่อภาษาไทยว่า "เพรีนลูกรัก" (ペリーヌ物語 Perīnu Monogatari, lit. "Story of Perrine") เป็นอนิเมะซีรีส์ญี่ปุ่นที่สร้างโดย Nippon Animation  เป็นการผลิตครั้งที่สี่ในซีรีส์ที่เป็นอนิเมะชุดละครอันเป็นผลงานชิ้นเอกระดับโลก (World Masterpiece Theater) อนิเมะชุดนี้ยึดอยู่กับนวนิยายฝรั่งเศสเรื่อง En Famille โดยนักเขียนชื่อ Hector Malot เป็นหลัก

เรื่อง ปี 1978 : The Story of Perrine  กล่าวถึงการเดินทางอันยากลำบากในการกลับไปตั้งถิ่นฐานยังบ้านเกิดของสาวน้อยนาม เพอร์รินและแม่ของเธอ หลังจากที่พ่อของเธอได้ตายลง

การ์ตูนเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ เรียกสั้น ๆ ว่า ช่อง 9 อ.ส.ม.ท. หรือ สถานีโทรทัศน์โมเดิร์นไนน์ ในชื่อปัจจุบัน เคยเอามาฉายในเมืองไทยเป็นครั้งแรกเมื่อประมาณปี พ.ศ. 2528 โดยใช้ชื่อว่า "เพรีน ลูกรัก" โดยทีมพากย์ของช่อง 9 อ.ส.ม.ท. ในสมัยนั้น นำโดย "น้าต๋อยเซมเบ้" เจ้าเก่านั่นเอง
# ทางหลวงแผ่นดินหมายเลข 349
ทางหลวงแผ่นดินหมายเลข 349 สายพนัสนิคม - หนองชาก หรือ ถนนจารุวร เป็นทางหลวงแผ่นดินในจังหวัดชลบุรีแบบสามช่องจราจรสวนทาง มีจุดเริ่มต้นจากสี่แยกไฟแดงพนัสนิคม ในตำบลพนัสนิคม อำเภอพนัสนิคม จังหวัดชลบุรี จนถึงทางหลวงแผ่นดินหมายเลข 344 ในตำบลหนองชาก อำเภอบ้านบึง จังหวัดชลบุรี ผ่านตำบลพนัสนิคม ตำบลนามะตูม ตำบลทุ่งขวาง ตำบลหมอนนาง ในอำเภอพนัสนิคม และตำบลหนองอิรุณ ตำบลหนองชาก ในอำเภอบ้านบึง มีระยะทางรวม 17.484 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 1

 รายชื่อทางแยก
# เอเชียนคัพ 2019 กลุ่มเอฟ
กลุ่มเอฟของเอเชียนคัพ 2019 ลงเล่นตั้งแต่วันที่ 9 ถึง 17 มกราคม ค.ศ. 2019 กลุ่มนี้ประกอบไปด้วยญี่ปุ่น, อุซเบกิสถาน, โอมาน, และ เติร์กเมนิสถาน. สองทีมที่ดีที่สุด, ญี่ปุ่นและอุซเบกิสถาน, พร้อมกับทีมอันดับที่สาม, โอมาน (ในฐานะหนึ่งใน ทีมอันดับสามสี่ทีมที่ดีที่สุด), จะได้ผ่านเข้าสู่รอบ 16 ทีมสุดท้าย.

ญี่ปุ่นเป็นทีมแชมป์เก่าทีมเดียวเท่านั้น, และทีมเคยชนะเลิศมากที่สุดในเอเชียนคัพอีกด้วย (1992, 2000, 2004 และ 2011).

ทีม
 อันดับในการจับสลาก พื้นที่ โซน วิธีการผ่านเข้ารอบ วันที่ผ่านเข้ารอบ ผลงานรอบสุดท้าย การลงสนามครั้งล่าสุด ผลงานที่ดีที่สุดครั้งที่ผ่านมา อันดับโลกฟีฟ่า เมษายน 2561 ธันวาคม 2561 F1    เอเชียตะวันออก      9  2015 (รอบ 8 ทีมสุดท้าย)  ชนะเลิศ (1992, 2000, 2004, 2011)  60  50 F2    เอเชียกลาง      7  2015 (รอบ 8 ทีมสุดท้าย)  อันดับ 4 (2011)  88  95 F3    เอเชียตะวันตก      4  2015 (รอบแบ่งกลุ่ม)  รอบแบ่งกลุ่ม (2004, 2007, 2015)  87  82 F4    เอเชียกลาง      2  2004 (รอบแบ่งกลุ่ม)  รอบแบ่งกลุ่ม (2004)  129  127

หมายเหตุ

 ตารางคะแนน 

 นัด 
เวลาที่ระบุไว้คือเวลามาตรฐานอ่าว (UTC+4)

ญี่ปุ่น พบ เติร์กเมนิสถาน

อุซเบกิสถาน พบ โอมาน

โอมาน พบ ญี่ปุ่น

เติร์กเมนิสถาน พบ อุซเบกิสถาน

โอมาน พบ เติร์กเมนิสถาน

ญี่ปุ่น พบ อุซเบกิสถาน
# มหาสวัสดิ์
มหาสวัสดิ์ อาจจะหมายถึง:
 คลองมหาสวัสดิ์ คลองที่เป็นเส้นแบ่งเขตการปกครองระหว่างจังหวัดนนทบุรีกับกรุงเทพมหานคร และไหลผ่านจังหวัดนครปฐม
 ตำบลมหาสวัสดิ์ ตำบลในอำเภอพุทธมณฑล จังหวัดนครปฐม
 ตำบลมหาสวัสดิ์ ตำบลในอำเภอบางกรวย จังหวัดนนทบุรี
 ที่หยุดรถไฟคลองมหาสวัสดิ์ ที่หยุดรถไฟของรถไฟทางไกลสายใต้ ตั้งอยู่ในตำบลมหาสวัสดิ์ อำเภอพุทธมณฑล
# เหงียน ต๊วน หมั่ญ
เหงียน ต๊วน หมั่ญ (เกิด 31 กรกฎาคม 1990) เป็นนักฟุตบอลชาวเวียดนามที่เล่นเป็นผู้รักษาประตูสำหรับสโมสรฟุตบอลซันนาคั้ญฮหว่าและฟุตบอลทีมชาติเวียดนาม

 เกียรติประวัติ 

 ฟุตบอลชิงแชมป์แห่งชาติอาเซียน: 2018
# ดว่าน วัน เหิ่ว
ดว่าน วัน เหิ่ว (เกิด 19 เมษายน 1999) เป็นนักฟุตบอลชาวเวียดนามที่เล่นเป็นกองหลังที่เล่นให้กับกงอันฮานอยและฟุตบอลทีมชาติเวียดนาม ใน ค.ศ. 2017 เขาทำได้หนึ่งประตูจากการแข่งขันกับติมอร์-เลสเตทำให้คะแนนจบที่ 4–0https://us.soccerway.com/players/vn-hu-oan/465854/

โดย ดว่าน วัน เหิ่ว เป็นผู้เล่นชาวเวียดนามคนแรกที่ได้เล่นในเอเรอดีวีซี ของประเทศเนเธอร์แลนด์